projecte-aina/catalan_government_crawling huggingface dataset:
Aquest sistema de resolució de conflictes s'aplica als conflictes de caràcter civil o mercantil on existeix una relació de consum (consumidor–comerciant) i que tracten matèries de lliure disposició conforme a dret.
El reclamat ha de ser una persona física o jurídica, pública o privada que, en acompliment d'un negoci o una professió, comercialitza béns o serveis i actua en el marc de la seva activitat empresarial.
Per tant, no podrà ser reclamat un particular que no desenvolupi una activitat professional.
Els conflictes entre dos particulars, ja sigui com a parts contractants o com a conseqüència d'un altre tipus de relació, no poden ésser plantejats en l'arbitratge de consum, però sí en altres tipus d'arbitratge.
L'arbitratge de consum té les característiques següents:
L'adhesió de les empreses a la Junta Arbitral de Consum de Catalunya li atorga una imatge de seriositat, credibilitat i professionalitat que consolida l'actitud del client envers les empreses adherides.
L'adhesió a la Junta Arbitral de Consum de Catalunya es fa patent per mitjà d'un distintiu oficial d'adhesió, que pot ser col·locat en un lloc destacat de l'establiment i pot ser usat en la publicitat, les factures i la documentació de l'empresa.
Aquest distintiu representa un signe de confiança i un avantatge competitiu, que posa de manifest un plus de servei i un factor de qualitat i de professionalitat.
Les sol·licituds presentades pels usuaris i consumidors han de ser admeses a tràmit pel president de la Junta Arbitral de Consum.
Amb tot, el president pot inadmetre les sol·licituds d'arbitratge que resultin infundades o aquelles en les que no s'apreciï afectació dels drets i interessos econòmics legítims dels consumidors o usuaris.
A més, no poden ser objecte d'arbitratge de consum els conflictes que versin sobre intoxicació, lesió, mort o els conflictes en què hi hagi indicis racionals de delicte, inclosa la responsabilitat per danys i perjudicis directament derivada d'aquests.
D'aquesta manera, únicament poden ser objecte d'arbitratge de consum els conflictes sorgits entre els consumidors i usuaris i les empreses o professionals derivats de la compra d'una producte o la contractació d'un servei.
Si la part reclamada no accepta l'arbitratge, el president de la Junta Arbitral de Consum ordena l'arxiu de la sol·licitud.
En ambdós casos, un cop iniciat el procediment arbitral, el termini per dictar laude és de 6 mesos, prorrogables en determinats casos.
Un cop iniciat el procediment arbitral, el president de la Junta Arbitral de Consum designa l'òrgan arbitral que conduirà del conflicte.
Aquest òrgan és l'encarregat de resoldre les peticions de la part reclamant i les de la part reclamada, que també pot reclamar al seu client les quantitats pendents de cobrament relacionades amb els fets objecte de la reclamació.
L'arbitratge de consum té relacionats altres actes i resolucions, que us descrivim a continuació:
La mediació de consum és un procediment que es caracteritza per la intervenció d'una tercera persona imparcial i experta, que té com a objectiu ajudar les parts i facilitar l'obtenció, per elles mateixes, d'un acord satisfactori per les totes les parts implicades.
Poden accedir al procés de la mediació els reclamants que tinguin la condició de persona consumidora o usuària.
És a dir, les persones físiques o jurídiques que actuen en el marc de les relacions de consum en un àmbit aliè a una activitat empresarial o professional.
La part que reclama és qui ha contractat el servei o ha adquirit el producte objecte de controvèrsia.
Per la seva banda, el reclamat és qui, en l'acompliment d'un negoci o una professió, comercialitza béns o serveis o que, en qualsevol altra circumstància, ha actuat en el marc de la seva activitat empresarial o professional.
També tenen la consideració de reclamant els socis cooperativistes en les relacions de consum amb la cooperativa.
No obstant això, no poden ser objecte de mediació de consum les qüestions en les quals concorri intoxicació, lesió, mort o existeixin indicis racionals de delicte.
En un primer moment, el mediador analitza i qualifica el conflicte i negocia amb les parts per trobar la millor solució.
Sovint, en un conflicte concorren circumstàncies diverses com interessos personals, tractes indeguts, manca de diàleg o idees preconcebudes, que fan que cada part s'aferri a la seva postura i que, sense l'ajut del mediador, la comunicació entre elles sigui difícil.
Per això, el mediador identifica quines són les causes fonamentals o decisives del desacord, fa veure a les parts aquells aspectes que impedeixen un apropament i suggereix, quan sigui procedent, les actuacions que cal realitzar, o fa una proposta d'alternatives paral·leles.
El mediador aplica tècniques pròpies que afavoreixen l'acord mantenint, en tot moment, la neutralitat.
Per això, no considera que el consumidor sigui la part més feble de la relació davant l'empresari.
Respecta els oferiments i els acords als quals arriben les parts, ja que es tracta de trobar una solució satisfactòria i negociada per ambdues parts.
Per la seva banda, les parts accepten iniciar un procés de mediació perquè han valorat aquesta opció, saben que els convé utilitzar aquest procediment i accepten la intervenció del mediador.
Per tant, és important fixar les pretensions de cadascuna de les parts i intentar valorar les possibilitats reals de resoldre les diferències mitjançant l'aproximació de postures.
És important que les parts assumeixin que en tota mediació ha d'haver un marge de maniobra per actuar.
En cas contrari no es tractaria d'una mediació.
Si la mediació no és possible i es trenca, el mediador recomanarà la utilització d'altres vies, tal com la de l'arbitratge de consum o la judicial.
L'incompliment d'un acord per mediació és una infracció en matèria de consum.
Aquelles que en marc del protocol de col·laboració amb els jutjats mercantils de Catalunya, es troben en situació de concurs, preconcurs, intentant aprovar un conveni de creditors o impulsant un acord de refinançament del deute o altres que pugui requerir de l'entrada de nous socis i/o noves aportacions de capital, així com qualsevol altra empresa que donada la seva situació hagi comunicat a la Sub-direcció d'Inversió Industrial la informació necessària per a poder trobar una alternativa.
Si teniu interès en invertir, cal que faciliteu les vostres dades com a inversor, per tal que la Subdirecció General d'Inversió Industrial us pugui enviar els informes de les unitats i empreses que us interessen.
Aquesta unitat fa una funció d'intermediació entre dos privats, com a eina de política industrial orientada al manteniment d'activitat i a preservar ocupació industrial
Amb l'objectiu d'implantar el nou model de tramitació de l'habilitació de l'activitat per als hotels, apartaments turístics, càmpings i turisme rural, entre el dia 2, a les 15:00 hores, i el dia 8, a les 8:00 hores, no es podran descarregar formularis d'aquests tràmits ni enviar-los.
La previsió de re inici del servei és el 8 d'octubre a les 8:00h.
És el règim d'intervenció pel qual la persona interessada declara, sota la seva responsabilitat, les dades de l'establiment i de l'activitat i manifesta que compleix i aplica els requisits establerts a la legislació sanitària i que es compromet a mantenir-ne el compliment durant l'exercici d'aquesta activitat.
S'aplica als establiments, empreses alimentàries que manipulin, envasin, emmagatzemin o serveixin aliments per a la seva venda o entrega in situ al consumidor final, amb o sense repartiment a domicili, per a col·lectivitats, així com quan aquests subministren a altres establiments d'aquestes mateixes característiques, i es tracti d'una activitat marginal en termes tant econòmics com de producció, respecte de la realitzada per aquells, que es dugui a terme en l'àmbit de la unitat sanitària local, zona de salut o territori d'iguals característiques o finalitat que defineixi l'autoritat competent corresponent.
La declaració s'ha de presentar abans de l'inici de l'activitat si l'establiment està subjecte a llicència, juntament amb la comunicació prèvia o declaració responsable de l'establiment si està subjecte a algun d'aquests règims.
A les persones físiques o jurídiques que volen obrir un establiment on es comercialitzen o serveixen aliments, o el seu representant legal.
S'entén per establiments oberts al públic no permanents desmuntables els locals o les construccions conformats per estructures desmuntables o per instal·lacions fixes portàtils, constituïdes per mòduls o elements metàl·lics, de fusta o de qualsevol altre material que permeti operacions de muntatge, desmuntatge o trasllat, amb caràcter itinerant o sense.
Poden ser coberts totalment o parcialment i oberts o tancats.
Les persones o empreses interessades en l'obertura d'un establiment no permanent desmuntable, han de posar en coneixement de l'ajuntament els requisits o elements relatius a l'obertura d'un establiment d'aquest tipus on es preveu celebrar espectacles públics o activitats recreatives.
A les persones físiques o jurídiques que volen obrir un establiment, local o construcció, no permanent desmuntable, per a realitzar-hi espectacles públics o activitats recreatives.
És el tràmit a través del qual la persona o empresa titular d'una activitat que disposa de llicència o comunicació prèvia vigent, posa en coneixement de l'Ajuntament que procedeix a realitzar-hi una modificació no substancial.
Una modificació no substancial és aquella que no comporta repercussions importants o perjudicials sobre les persones o pel medi ambient.
D'activitat sotmesa a llicència ambiental:
La modificació no substancial amb efectes, s'ha de comunicar a l'Ajuntament.
Aquesta modificació es podrà dur a terme si l'òrgan ambiental considera la modificació no substancial o bé si no es pronuncia en el termini d'un mes.
La modificació no substancial sense efectes per a les persones o el medi ambient ha de figurar a les actes de control periòdic i no està subjecta a aquesta comunicació.
D'activitat sotmesa a comunicació prèvia ambiental:
La modificació d'una activitat sotmesa a comunicació prèvia ha de ser comunicada a l'Ajuntament, quan pugui tenir efectes previsibles sobre les persones o el medi ambient.
En els altres casos, l'ampliació o la modificació de la llicència o la comunicació prèvia estarà subjecta a l'obtenció d'una nova llicència o la formalització d'una nova comunicació prèvia.
En tots els casos per determinar més clarament quines modificacions poden ser substancials o no substancials es pot consultar el següent document.
La comunicació ha de formalitzar-se abans de realitzar la modificació no substancial.
A la persona física o jurídica titular d'una activitat o el seu representant legal.
En aquest cas, s'ha de declarar la representació amb la qual s'actua.
És el tràmit a través del qual la persona o empresa titular d'una activitat que disposa de llicència o comunicació prèvia vigent, posa en coneixement de l'Ajuntament que transmet el corresponent títol que l'habilitava per exercir l'activitat.
Aquesta comunicació a l'Ajuntament serveix per acreditar la subrogació del nou titular en els drets i deures derivats de la llicència o comunicació prèvia.
La comunicació ha de formalitzar-se en el termini màxim d'un mes des que s'ha produït efectivament la transmissió.
Tant el transmitent com el nou titular.
A continuació us descrivim els aspectes que heu de tenir en compte quan importeu el vostre fitxer.
El format del document ha de ser el mateix que el de la plantilla que us proposem.
El programa verificarà que els formats són coincidents i us alertarà de possibles errors de càrrega.
La primera columna "Tipus de client" només accepta:
El nom, el primer cognom i el segon cognom han d'estar separats en columnes diferents.
I han d'estar informats només per les persones físiques (si en la columna anterior heu introduït PF).
La columna "Empresa raó social" només l'han d'emplenar les persones jurídiques (si han introduït PJ en la columna "Tipus de client").
La columna "Tipus de document" només accepta els valors:
La columna "Rebre avisos per correu electrònic" només accepta els valors següents:
Com carregar l'arxiu: un cop hagueu creat l'arxiu d'acord amb les indicacions anteriors, heu de pujar el document fent un clic en el botó "Navega".
Quan cliqueu en "Següent" el programa verifica si l'estructura de les dades introduïda és la que correspon.
Al final del procés apareix un missatge en la part superior de la pàgina que us informa del resultat (si s'han desat els clients amb èxit o no).
Si feu bones fotos, envieu-nos-les i les farem servir aquí, aquest és el vostre canal.
feu molts quilòmetres de carretera...
o serviu molts cafès i esmorzars al matí...
o treballeu el vostre tros, que cada dia té un color diferent...
o instal·leu molts metres de cable elèctric...
o us trobeu cada dia molts clients i situacions curioses...
o encara us sorpreneu amb la posta de sol que veieu des del despatx...
Sigui quina sigui la vostra ocupació, de ben segur que disposeu de la capacitat d'apreciar la bellesa en algunes imatges i escenes quotidianes que acompanyen la vostra feina.
Si feu bones fotos, les podeu penjar a Twitter, Facebook o Instagram amb el hashtag, o les podeu enviar al correu [EMAIL] i així sabrem que les podem fer servir a Canal Empresa, el web de l'empresa i els emprenedors, per a que tots els visitants en puguin gaudir.
Les imatges que apareixen a Canal Empresa han estat cedides per amics i professionals, o han estat extretes de repositoris gratuïts d'Internet o bé són imatges disponibles sota llicència Creative Commons.
Per a tots vosaltres el reconeixement i agraïment de l'equip de Canal Empresa.
La millora de la competitivitat de les empreses compta amb dos vessants.
D'una banda, el projecte empresarial disposa dels recursos i el suport necessari per a identificar les oportunitats de negoci i treure el màxim benefici de les seves potencialitats.
De l'altra, les empreses que apliquen els principis de la responsabilitat social gaudeixen de diversos beneficis que milloren la seva imatge corporativa davant els clients i, alhora, repercuteixen positivament en el seu balanç econòmic i en la seva competitivitat responsable i sostenible.
Això és conseqüència de l'estalvi i la millora de l'eficiència derivats de l'aplicació de les bones pràctiques empresarials.
Eines, cercadors i metodologies al servei de les empreses per a identificar les oportunitats de negoci, les seves potencialitats i millorar la seva competitivitat i la relacions amb els clients.
Descripció de la responsabilitat social, eines per implementar-les i beneficis per a les empreses dels compromisos econòmics, socials i ambientals que assumeixen de forma voluntària.
A les oficines OGE es pot presentar la documentacióper al registre de marca, nom comercial, patent, modeld'utilitat o disseny industrial.
Trobareu tota la informació iels impresos descarregables al web de l'OEPM: www.oepm.es
Per a sol·licitar la inscripció d'una marca o d'un nom comercial heu de seguir els passos següents:
Quan lliureu els documents a l'OGE, us informarem de la resta de detalls (p.e. termini resolució) i resoldrem qualsevol altre dubte que tingueu.
Les taxes es paguen en qualsevol oficina de La Caixa
Consulteu la llista actualitzada de taxes
El registre de la marca és a nivell nacional, per un període de 10 anys, amb possibilitat de renovació.
Els residus sanitaris es classifiquen en quatre grups en funció de la seva perillositat biològica.
En aquest sentit, cal destacar els residus del grup III, que per les seves característiques requereixen un tractament específic previ a la seva gestió final.
Residus dels centres sanitaris que no tenen res a veure amb l'activitat sanitària.
Per tant, no plantegen exigències especials en la seva gestió.
En aquest grup s'inclouen els residus assimilables a urbans (cartró, paper, material d'oficines, despatxos, cuines, bars, menjadors o jardineria).
Aquest grup representa la meitat dels residus generats en els centres sanitaris.
Residus generats com a conseqüència de l'activitat sanitària, però que no representen més risc per a la salut i el medi ambient que els residus sòlids urbans.
Inclouen material de cures, guixos, robes i material d'un sol ús contaminats amb sang, secrecions i excrecions Estan subjectes a requeriments addicionals exclusivament en l'àmbit del centre sanitari, com el fet que la seva recollida es fa en bosses de polietilè de galga adequada no inferior a 220 mg/cm2 degudament acreditades pel Departament de Salut.Aquest grup representaun del 40 per cent dels residus generats en els centres sanitaris.
Els tractament, la manipulació, la recollida, l'emmagatzematge, el transport, el tractament i la deposició, tant dins com fora del centre generador dels residus, ha d'observar mesures de prevenció especials.
Pel que fa al seu volum, suposen menys del 10 per cent de la totalitat dels residus generats en un centre sanitari.
Els residus del grup III es dipositen en recipients rígids, hermètics i retolats amb l'indicatiu "Residus de risc".
Respecte als residus tallants i punxants, es recullen dins de recipients rígids més petits identificats amb l'indicatiu "Residus de risc".
Finalment, els residus sanitaris específics líquids corresponents a mostres de sang, hemoderivats i d'altres líquids biològics que no poden ser abocats pel desguàs, es recullen en recipients rígids impermeables i hermètics.
Residus tipificats en normatives singulars, citotòxics
La gestió d'aquests residus està subjecta a requeriments especials des del punt de vista higiènic i mediambiental, tant dins com fora del centre generador.
Pel que fa als citotòxics, s'han de dipositar en recipients rígids de polietilè o poliestirè d'un sol ús i hermètics, retolats amb l'indicatiu "Material contaminat químicament.
Els residus sanitaris són les substàncies i els objectes generats en centres, serveis i establiments sanitaris dels quals els posseïdors o productors es desprenen o tenen l'obligació de desprendre's.
Els centres, serveis i establiments sanitaris que generen residus sanitaris específics o de risc (Grup III i Citotòxics del grup IV), tenen l'obligació de declarar anualment la producció total generada d'aquests tipus de residus.
A partir del moment que una empresa genera un residu, s'inicia un procés que va des del seu transport, a l'emmagatzematge, la selecció, la classificació, la valorització, la disposició i la disposició final.
Els productors han d'informar anualment la quantitat de residus que generen, mentre que els gestors han d'informar del tipus de residus que tracten o manipulen.
Pel que fa a les activitats industrials i comercials que produeixen residus perillosos o més de 1.000 tones de residus no perillosos, s'han d'inscriure al Registre de productors de residus.
L'objectiu final del cicle és la prevenció de la producció i dipòsit de residus amb l'objectiu de reduir el seu impacte sobre el medi i la salut de les persones.
L'Administració controla els residus industrials, de la construcció i provinents de l'activitat comercial, i es basa en la Classificació Catalana d'Activitats Econòmiques (CCAE) per a determinar quins tràmits i gestions s'ha de fer per a cada residu.
En tots els casos es prioritza la valorització i aprofitament dels residus davant el tractament o abocament.
En aquest apartat trobareu la resposta als dubtes sobre què cal fer amb els residus que produeix l'activitat de la vostra empresa, com s'han de tractar i transportar i quina normativa legal els regula.
Això, tenint en compte que aquests processos comporten algunes obligacions per a l'empresa i alguns tràmits amb l'Administració.
Les empreses productores de residus s'han d'inscriure en un registre destinat a identificar les seves dades i el tipus de residus que produeix.
Les activitats de transport de residus han de ser comunicades a l'Agència de Residus de Catalunya.
Les empreses han de fer una comunicació per informar l'Administració del tipus de residus i de la càrrega que es transportarà.
Al web de l'Agència de Residus podeu consultar tota la documentació necessària, així com el registre dels transportistes autoritzats per a realitzar transport de residus industrials i de la construcció.
La gestió de residus inclou les activitats de recuperació i reciclatge, tractament, emmagatzematge, disposició del rebuig i, en general, de manipulació de qualsevol tipus de residu.
Aquestes tasques poden ser desenvolupades per empreses autoritzades.
L'Agència de Residus disposa al seu web d'un llistat amb els gestors autoritzats per a tractar cada tipus de residus.
Els productors i els gestors han de presentar a l'Administració el primer trimestre de cada any la declaració anual de residus industrials per als productors de residus (DARI) i la declaració anual de residus industrials per als gestors (DARIG), respectivament.
L'Agència de Residus de Catalunya informa al seu lloc web de tots els tràmits que heu de seguir i la documentació que heu de presentar per a donar-vos d'alta com a productor, transportista i gestor de residus.
També hi trobareu la base de dades que inclou les empreses acreditades per a fer aquestes activitats.
Per a sol·licitar més informació, us podeu adreçar a les oficines de l'Agència de Residus de Catalunya o als Serveis Territorials del Departament de Territori i Sostenibilitat.
L'homologació per iSalut és un segell de qualitat per als proveïdors de tecnologies de la informació en salut que garanteix que els seus productes compleixen tots els requeriments d'interoperabilitat i d'aplicació d'estàndards.
Alhora, simplifica la justificació de compliment de requeriments que han de fer les empreses en els processos de compra o concursos de proveïment per part de centres del sistema sanitari català.
Els proveïdors de tecnologies de la informació en salut que volen homologar els seus productes poden fer ús dels serveis d'assessorament i d'acompanyament oferts per TicSalut.
Aquests serveis tenen com a objectiu ajustar l'oferta de l'empresa als requeriments tècnics i d'interoperabilitat necessaris per a la seva integració amb els sistemes dels centres sanitaris i amb elements com iSalut.
TicSalut és una fundació formada pels centres sanitaris i les diverses administracions públiques involucrades en els àmbits de la salut, la comunicació i les tecnologies de la informació.
La seva missió és assolir la plena incorporació del sistema sanitari català a la societat del coneixement.